cyanic-selkie/wikianc huggingface dataset:
Tyrimmas av Makedonia
Tyrimmas (gresk: Τυρίμμας) var en konge av Makedonia fra rundt 750 f.Kr. til 700 f.Kr., eller 765/4 f.Kr. til 727/6 f.Kr. (nøyaktige beregninger er ikke mulig). Ifølge de gamle kongelistene regjerte han i 38 år, men Diodorus Siculus mente det var 43 år. Ingen detaljer er kjent om ham.
Som de kongene forut ham er han mest sannsynlig legendarisk, og ikke historisk.
Jan Erik Søndeland
Jan Erik Søndeland (født 1983 i Stavanger) er en norsk politiker som representerer Venstre.
Søndeland ble valgt inn i Stavanger bystyre i 2015. Samme år ble han valgt inn som vara til Rogaland fylkesting. I åren 2015-2019 var Søndeland medlem av kommunalstyret for finans i Stavanger kommune.
Til kommunevalget i 2019 ble han nominert som Stavanger Venstres ordførerkandidat. Han etterfulgte dermed Per A. Thorbjørnsen som partiets toppkandidat. Søndeland har siden kommunevalget i 2019 vært leder av Venstres bystyregruppe i Stavanger. Fra 2019 har han vært medlem av formannskapet i Stavanger, samt hovedutvalg for miljø og utbygging og hovedutvalg for arbeidsliv og lønn.
Fra landsmøtet i 2020 har Søndeland vært vararepresentant til landsstyret i Venstre.
Marianne Aspelin Berntzen
Marianne Aspelin Berntzen (født Aspelin 4. januar 1966 i Lørenskog) er en tidligere norsk curlingspiller. Hun har tilhørt laget Snarøen Curling Club, og med dette representert Norge i 17 mesterskaps turneringer, med skip'en Dordi Nordby.
Jan Erik Søndeland
Søndeland er utdannet sivilingeniør (M.Sc) i kommunikasjonsteknologi fra NTNU.
Marianne Aspelin Berntzen
Blant hennes meritter er VM-gull i 1991, og EM-gull i 1999. Dessuten har hun en sølv-medalje fra olympiske leker i 1992 og bronse fra OL i 1988, da curling var en demonstrasjonsidrett.
Hun ble tildelt Frances Brodie-prisen under VM 1999.
Hun har vært gift Berntzen siden 2000.
EM i karate 1996
EM i karate 1996 (europamesterskapet i karate) ble arrangert i Paris i Frankrike i 1996.
Strutsevingslekten
Strutsevingslekten (latin: Matteuccia) er slekt av bregner innenfor familien Onocleaceae, som på sin side inngår i den større, monofyletiske ordenen Polypodiales.
Strutsvingene er lett kjennelige på sin høyreiste, symmetriske og opprette form, sin store høyde (inntil 170 cm), og klargrønne farge. Bladene står i en perfekt rosett, som sirkulært utstående «vifter». Bladene er fint lodne og smalner nedover. Srutsevingslekten har ulike fertile blad og vegetative blad, og dette er et kjennetegn for Onocleaceae-familien.
Fylkesvei 5032
Fylkesveg 5032 går mellom Sjoneset og Øyre i Kvinnherad kommune.
Frem til 2019 hadde veien betegnelsen fylkesvei 51 (Hordaland).
Strutsevingslekten
Kromosomtallet (x) er 39, 41 eller 42. Den over 1,5 meter høye, vertikale planten brukes som grønnsak både i Japan og det nordøstre USA.
Eksterne lenker
Ostrich fern
Sonja Lid
Sonja Boeck Lid (født 2. april 1933 i Lødingen) er en norsk forfatter og skuespiller.
Liv og virke
Sonja Lid spilte blant annet i to filmer på midten av 1950-årene.
Sonja Lid er mor til forfatteren Vetle Lid Larssen og filmskaperen Gaute Lid Larssen som hun har fra et tidligere ekteskap med den avdøde skuespiller Lars Andreas Larssen. Blant forfedrene er medisinprofessor Wilhelm Boeck (1808–1873).
Sammen med sin mann Lars Andreas Larssen startet hun i 1962 Fredskontoret i Stavanger. Etter hvert vokste det fram fredskontor i en rekke norske byer.
Kjent sitat
«Vi strekker oss mot månen, men tør ikke strekke hånden ut mot en annen.»
Sandnes Innebandyklubb
Sandnes Innebandyklubb er en norsk innebandyklubb fra Sandnes, som ble stiftet i 1989. Klubben spiller hjemmekampene sine i Hanahallen.
Erik Haugane
Erik Haugane (født 2. februar 1953 i Mo i Rana) er en norsk industrigründer.
Liv og virke
Han er cand.real. i geologi fra Universitetet i Tromsø. Etter studiene begynte han som letegeolog i Exxon Mobil. Han var deretter forsker ved SINTEF og oljerådgiver i Sør-Trøndelag fylkeskommune.
Han inntok en ledende rolle ved etableringen av Pertra i Trondheim i 2001, og ble selskapets administrerende direktør. I 2005 overtok han som administrerende direktør i Det norske oljeselskap, der Pertra og senere Aker Exploration ble innfusjonert.
Fra våren 2013 og ut 2014 var Haugane administrerende direktør i SIVA.
I 2015 var han blant de fire gründerne av oljeselskapet OKEA i Trondheim. Han var administrerende direktør frem til sommeren 2021.
Han har hatt en rekke styreverv. I 2014 ble han styremedlem i Statkraft. I 2015 ble han styreleder i Blueye Robotics, som produserer undervannsdroner.
Ron DeSantis
Ronald Dion DeSantis (født 14. september 1978 i Jacksonville i Florida i USA) er en amerikansk advokat, tidligere marineoffiser og politiker som har vært den 46. guvernør i Florida siden januar 2019.
DeSantis er republikaner og representerte Floridas 6. kongressdistrikt i Kongressen fra 2013 til 2018.
24. mai 2023 kunngjorde han at han stilte til republikanernes primærvalg før presidentvalget i USA 2024.
Bakgrunn
Ron DeSantis er sønn av Karen (født Rogers) og Ronald Daniel DeSantis. Han er av italiensk avstamning med tippoldemor og tippoldefar fra Italia. Tippoldefar Salvatore Storti immigrerte til USA i 1904 og bosatte seg i Pennsylvania. Tippoldemor Luigia Colucci flyttet til USA for å være sammen med sin mann i 1917. DeSantis' mor var sykepleier, og hans far installerte måleutstyr for Nielsen ratings. Hans familie flyttet til Orlando i Florida og så til Dunedin da han var seks år gammel. Hans søster Christina Marie DeSantis ble født den 5. mai 1985 i Orlando og døde pluselig i 2015 i London. Han var del av Little League-laget (baseball) fra Dunedin National, som spilte seg til 1991 Little League World Series i Williamsport i Pennsylvania.
DeSantis gikk på en katolsk grunnskole og deretter på Dunedin High School frem til 1997. Han ble så opptatt på Yale University, hvor han blant annet gjorde seg bemerket som kaptein for Yales universitetsbaseballag. Han spilte som outfielder for Yales baseballag, og som senior i 2001 hadde han lagets beste slaggjennomsnitt på .336. Mens han gikk på Yale hadde han også en rekke jobber, som elektrikerassistent og baseballtrener.
Etter å ha tatt bachelorgrad i historie ved Yale i 2001 magna cum laude, tilbrakte DeSantis ett år som historielærer på Darlington School. Han ble så opptatt på Harvard Law School, og ble uteksaminert derfra i 2005 med resultatet cum laude.
Militærtjeneste
DeSantis ble innkalt til Judge Advocate General's Corps (JAG) i 2004 ved U.S. Naval Reserve Center i Dallas i Texas, mens han fremdeles var student ved Harvard Law School. Han avsluttet Naval Justice School i 2005. Senere samme år ble han forflyttet til JAG Trial Service Office Command South East ved Naval Station Mayport i Florida, hvor han skulle fungere som anklager. Han ble her forfremmet fra løytnant (junior grade) til løytnant i 2006. Han arbeidet for sjefen for Joint Task Force-Guantanamo (JTF-GTMO), og arbeidet direkte med fanger fra Guantanamo Bay.
I 2007 ble DeSantis overflyttet til Naval Special Warfare Command Group i Coronado i California, der han ble tilknyttet SEAL Team One og sendt til Irak som juridisk rådgiver for SEAL Commander, Special Operations Task Force West i Fallujah.
DeSantis vendte tilbake til USA i april 2008, overflyttet til Naval Region Southeast Legal Service. Det amerikanske justisministerium utnevnte ham deretter til assisterende U.S. Attorney ved U.S. Attorneys Office in the Middle District of Florida. DeSantis gjorde her tjeneste inntil han fikk ærefull avskjedigelse fra aktiv tjeneste i februar 2010. Han aksepterte i denne forbindelse å bli del av reserven, som løytnant i Judge Advocate General's Corps of the US Navy Reserve. Han ble tildelt Bronze Star Medal, Navy and Marine Corps Commendation Medal, Global War on Terrorism Service Medal og Iraq Campaign Medal.
Kongressmedlem
Kongressmannen Cliff Stearns stilte ikke til gjenvalg ved kongressvalget i 2012. DeSantis stilte som kandidat, vant det påfølgende valget og etterfulgte dermed Stearns i Representantenes hus i januar 2013 som representant fra Florida. Han ble gjenvalgt i 2014 og 2016.
Guvernørvalg 2018
I januar 2018 kunngjorde DeSantis sitt kandidatur som guvernør for Florida, hvor formålet var å etterfølge den sittende republikanske guvernøren Rick Scott, som hadde sittet to perioder og derfor ikke kunne stille på nytt. Donald Trump sa i desember 2017 at han ville støtte DeSantis hvis han stilte til valg som guvernør. Under det republikanske primærvalget fremhevet DeSantis sin støtte til Trump ved å kjøre en annonse der DeSantis lærte sine barn å «bygge muren» (Trumps mur), si Make America Great Again og kledte et av sine barn i en rød Make America Great Again-genser. I et intervju der han ble spurt om han kunne nevne en uenighet han hadde med Trump, påpekte DeSantis ikke et eneste punkt.
I august 2018 vakte DeSantis oppmerksomhet da han sa: «Det siste, vi skal gjøre, er å «opptre som apekatter» ved å forsøke en sosialistisk agenda med enorme skattestigninger og konkursutsette delstaten.» Han ble i denne sammenheng beskyldt for å bruke termen «monkey this up» som et rasistisk dog whistle, da hans demokratiske motkandidat, Andrew Gillum, var afroamerikansk. Hendelsen fikk utbredt mediedekning; DeSantis benektet at hans kommentar hadde noen rasistisk undertone eller var en dog whistle for hint.
Den 28. august 2018 vant DeSantis det republikanske primærvalget, mens hans demokratiske motkandidat ble Andrew Gillum. Guvernørvalget ble bredt anerkjent som et såkalt «toss-up»-valg (altså at det endelige valgresultat kunne gå begge veier).
I september 2018 annonserte DeSantis Jeanette Núñez som sin viseguvernør. Han fratrådte sitt sete i Representantenes hus den 10. september 2018 for å fokusere på sin guvernørkampanje. Samme måned ble DeSantis kritisert for ikke å ha utformet en fullstendig politisk plattform. Han avlyste et planlagt intervju med Tampa Bay Times for å få ytterligere tid til å sette sammen sin plattform før noen nærgående politiske intervjuer skulle avholdes.
Florida Police Chiefs Association anbefalte å stemme på DeSantis. Under valgkampen støttet noen sheriffer DeSantis, mens andre støttet Gillum.
Den demokratiske allianse (Hellas)
Den demokratiske allianse (gresk: Δημοκρατική Συμμαχία, Dimokratiki Symmachia) er et sentrumspolitisk parti i Hellas. Det ble grunnlagt 21. november 2010 av Dora Bakoyannis, tidligere blant annet utenriksminister i Hellas. Hun forlot det liberaldemokratiske Nea Dimokratia på grunn av uenighet omkring de nødlånene som EU og IMF hadde bevilget til Hellas. Partiets første kongress fant sted i slutten av mai 2011.
West Sikkim (distrikt)
West Sikkim (nepali: पश्चिम सिक्किम ) er et distrikt i den indiske delstaten Sikkim. Distriktets hovedstad er Geyzing.
Ron DeSantis
Politisk plattform
DeSantis' endelige politiske plattform inkluderte bl.a. støtte til lovgivning som ville gi bedre mulighet for å bære skytevåpen. Likeså støttet han forbud på delstatsnivå mot beskyttelse av såkalte fristadsbyer («sanctuary city») for udokumenterte immigranter. DeSantis lovet å stoppe spredningen av forurenset vann fra Lake Okeechobee. Han uttrykte støtte til en endring i delstatens forfatning som ville kreve kvalifisert flertall for eventuelle fremtidige skattestigninger. DeSantis var mot å tillate friske barnløse voksne å motta Medicaid. Han sa at han ville implementere et medisinsk cannabisprogram, men var imot legaliseringen av såkalt «rekreativ» cannabis.
West Sikkim (distrikt)
Demografi
Ved folketellingen i 2011 var det 136,299 innbyggere i distriktet, mot 123,256 i 2001. Den urbane befolkningen utgjør 3,84 % av befolkningen.
Ron DeSantis
Valgresultat
De første resultatene etter at valglokalene hadde stengt, viste at DeSantis ville vinne med nesten 100.000 stemmer, og Gillum gikk derfor ut og erkjente at han hadde tapt valget. Gillum endte imidlertid med å trekke dette tilbake idet det senere på kvelden viste seg at forspranget var redusert til mindre enn 34.000 stemmer – en margin på 0,4 %. Den tette marginen gav grunnlaget for en automatisk gjenopptelling av stemmesedlene.
DeSantis ble bekreftet som vinneren av valget etter en gjenopptelling den 15. november, hvorpå Gillum på nytt anerkjente nederlaget den 17. november. DeSantis ble først erklært den offisielle vinner av guvernørvalget den 20. november 2018 – han vant med en margin på litt over 30.000 stemmer.
West Sikkim (distrikt)
Demografi
Barn i alderen 0 til 6 år utgjorde 10,97 % i 2011 mot 16,35 % i 2001. Antallet jenter i den alderen per tusen gutter er 950 i 2011 mot 966 i 2001.
Ron DeSantis
Guvernør
Første guvernørperiode: DeSantis har gjort seg bemerket ved sin håndtering av koronapandemien i Florida der han gjentatte ganger motsatte seg å innføre diverse restriksjoner for delstaten, som påbud om bruk av munnbind, nedlukking av samfunnet/beordre folk å bli hjemme (stay-at-home orders), vaksinasjonskrav med mere. Selv om disse vurderingene i noen grad kan tilskrives partipolitiske forskjeller, har DeSantis' håndtering av pandemien gjort seg særlig bemerket ved i høy grad å motsette seg diverse restriksjoner, også sammenlignet med andre republikanskledede delstater. Eksempelvis vakte det stor nasjonal oppmerksomhet da Jacksonville – med godkjennelse fra DeSantis – kort inne i pandemien valgte å gjenåpne noen av sine strender.
Likeledes har DeSantis gjort seg til frontperson mot blant annet president Bidens vaksinekrav og krav om å bære munnbind i blant annet skoler. Dette skapte stor oppmerksomhet som blant annet medførte at hans politiske motstandere (inklusive Demokratene og president Biden) i særlig grad har fremhevet og kritisert DeSantis' håndtering av pandemien. Omvendt har DeSantis politiske tilhengere hyllet hans håndtering av pandemien. I november 2021 valgte DeSantis å underskrive flere lover foran en folkeskare i byen Brandon i Florida. De aktuelle lovene hadde til hensikt å oppheve vaksinekrav og restriksjoner. Byen, Brandon, var nøye utvalgt, idet det var en referanse til et anti-Biden (og Mainstream media) meme som gikk viralt i den perioden – den fremmøtte folkeskare begynte da også å rope Let's go Brandon i forbindelse med DeSantis' tale.
Grunnet DeSantis' motstand mot vaksinekrav ble han av flere stemplet som en vaksineskeptiker (anti-vaxxer). DeSantis hadde imidlertid gjentatte ganger oppfordret folk til å la seg vaksinere, men hadde samtidig fastholdt at det i siste instans er et personlig valg og et spørsmål om personlig frihet.
I mars 2022 skapte det oppmerksomhet da DeSantis underskrev et bestemt lovforslag (kjent under koden HB 1557). Dette lovforslaget, Stop Wrongs to Our Kids and Employees (WOKE) Act, var av opposisjonspolitikere blitt kalt «Don't say Gay»-loven, og var av flere medier likeledes omtalt under dette navn. Loven inneholdt imidlertid ikke ordet «gay» og forbød derfor ikke direkte noen å bruke dette ord. Derimot forbød loven en «klasseromsdiskusjon om seksuell orientering eller kjønnsidentitet» for de laveste klassetrinn (fra barnehaveklasse til 3. klassetrinn: barn i aldersgruppen fra ca. 5-9 år). Loven møtte kritikk fra flere hold, som fra selskapet The Walt Disney Company og dets administrerende direktør Bob Chapek, som etter vedtaket av loven blant annet uttalte at de ville motarbeide implementeringen av denne. Dette avfødte etterfølgende direkte kritikk fra DeSantis, som mente at selskapet hadde krysset en rød linje og påpekte at «(..) delstat(en) er styrt av interessene til befolkningen i staten Florida (..)» og ikke drevet og styrt av «(..) kravene fra californiske selskapsledere». DeSantis truet så med å innskrenke noen av Disneys 'særlige privilegier' i delstaten Florida.
Gjenvalg: Den 8. november 2022 ble DeSantis gjenvalgt som guvernør i Florida med et flertall på omtrent halvannen million stemmer. I seierstalen sa han blant annet: ''«We fight the woke in the legislature, we fight the woke in the schools, we fight the woke in the corporations. We will never ever surrender to the woke mob. Florida is where woke goes to die.»'' Her siktet han blant annet til den overnevnte lovgivningen som forhindrer undervisning i radikal kjønnsteori og skeiv teori opp til og med tredje klasse.
Andre guvernørperiode: Han ble tatt i ed for sin andre guvernørperiode 3. januar 2023.
Presidentkandidatur 2024
Etter et gjenvalg som guvernør i Florida har kommentatorer som Ben Shapiro, Jordan Peterson, Douglas Murray, Piers Morgan, Patrick Bet-David og Dave Rubin, Andrew Tate tatt til orde for hans kandidatur for presidentvalget i 2024.
Privatliv
DeSantis er katolikk. Han giftet seg med Casey Black, en tidligere tv-vertinne for Golf Channel og WJXT, i 2010. Paret bodde i Ponte Vedra Beach, nær St. Augustine, inntil dette området ble trukket inn i det nærliggende 4. valgdistrikt. De flyttet deretter til Palm Coast, nord for Daytona Beach. De har tre barn. DeSantis er medlem av Veterans of Foreign Wars og den amerikanske legion.
DeSantis' yngre søster Christina døde den 12. mai 2015 i London. Hun tok eksamen fra Dunedin High School i 2003. Etter å ha avsluttet gymnasiet gikk hun på Florida State University, hvor hun tok en bachelorgrad i 2007 og en kandidatgrad i 2010. På tidspunktet for sin død var Christina forlovet med Stephan Pasiewicz, som var fra London og hadde sist arbeidet som finansrådgiver for KPMG i Charlotte i North Carolina.
DeSantis hadde på dagen for episoden Congressional baseball shooting spilt på samme baseballbane. Han var dog ikke til stede på det tidspunkt da skytepisoden fant sted, men DeSantis og en kollega – Jeff Duncan, republikansk kongresmedlem fra South Carolina – hadde etter sigende møtt gjerningsmannen innen episoden fant sted, hvor de var blitt spurt om republikanere eller demokrater spilte den pågjeldende dag.
Epinephelinae
Epinephelinae er en artsrik gruppe abborfisker.
Den lengste arten er Epinephelus lanceolatus som kan bli opptil 2,7 m lang og 400 kg tung, men de fleste artene er mellom 20 og 80 cm lange. De er rovfisker som jakter alene langs havbunnen. Hver fisk har sitt territorium, ofte med en hule der den kan skjule seg. Det fiskes etter mange av artene.
I Europa er det arten mero (Epinephelus marginatus) som går lengst nord. Den finnes langs østkysten av Atlanterhavet fra De britiske øyer til Sør-Afrika og i hele Middelhavet. Dessuten forekommer den sørvest i Det indiske hav og ved Brasils kyst. Lenger sør utenfor den europeiske atlanterhavskysten og i Middelhavet lever det tre arter til i slekten Epinephelus. I tillegg finnes her Hyporthodus haifensis og Mycteroperca rubra i samme underfamilie.
Ytterligere to Epinephelus-arter har vandret inn i Middelhavet gjennom Suezkanalen, og det ser ut til at nykommerne nå sprer seg raskt på grunn av den globale oppvarmingen. Etter 2000 har en vestafrikansk art i Epinephelinae, Cephalopholis taeniops, dukket opp mange steder i Middelhavet og ved Kanariøyene. Også andre varmekjære fiskearter har i de siste åra blitt vanligere i Middelhavet enn før, som avtrekkerfisk (Balistes capriscus), leppefisken Thalassoma pavo og papegøyefisken Sparisoma cretense.
ND
ND, Nd, nD og nd kan bety:
Slaget ved Magersfontein
Magersfontein er et sted i provinsen Northern Cape i Sør-Afrika, cirka tre mil sør for Kimberley. Her beseiret en boerstyrke den 10.–11. desember 1899 den framrykkende Høylandsbrigaden i ett slag under andre boerkrig.
Magersfontein består av en rad høyder i slettelandskapet. Boerne hadde forskanset seg i skyttergraver foran høydene, noe var en helt ny taktikk, og ble ikke rammet i det hele tatt av britenes artilleriild som var innstilt på selve høydene. Da de skotske regimentene rykket frem i løpet av natten, ble de utsatt for presis ild fra boernes linjer, og slaget ble ett alvorlig nederlag for Storbritannia.
I dette slaget deltok en skandinavisk styrke på boernes side som bestod av svensker, finlandssvensker og noen nordmenn. Styrken lå foran boernes linjer og ble hardt rammet i løpet av slaget. De ble begravet på stedet, og flere minnesmerker finnes på slagmarken.
Britene mistet totalt 971 menn, mens boerne hadde 250 drepte og sårede, av disse var 44 skandinaver.
Bramall Lane
Bramall Lane er den engelske fotballklubben Sheffield Uniteds hjemmebane. Banen ligger i Sheffield, England. Banen ble først åpnet 30. april 1855 som cricket-bane. Den første fotballkampen ble spilt 29. desember 1862.
Fête de la Musique
Fête de la Musique er et årlig musikkarrangement som finner sted 21. juni, dagen for sommersolverv på den nordlige halvkule. Den arrangeres i omkring 340 byer i 110 land på fem kontinenter og er også kjent som International Music Day (Den internasjonale musikkdagen) og World Music Day (Verdensmusikkdagen).
Fête de la Musique ble arrangert første gang i Frankrike i 1982. Arrangementet er blitt spredt med støtte av det franske kulturministeriet, som sier at det «i dag er det eneste internasjonale kulturevenementet tilegnet livemusikk». Amatører og profesjonelle oppfordres til å opptre utendørs, på gater og plasser, i parker, torg, restauranter, sykehus og så videre. Spontanitet og valgfrihet i deltagelsen er et grunnprinsipp. Forhåpningen er å utvikle musikkens mangfold i alle sjangre. Ofte arrangeres store konserter. Disse skal være gratis og åpne for alle. Musikkartister som opptrer skal ikke ta betalt.
Malalai Joya
Malalai Joya (pashto og persisk: ملالۍ جویا) (født 25. april 1978) er en afghansk politiker som er blitt kalt «den modigste kvinne i Afghanistan». Som innvalgt medlem av nasjonalforsamlingen Wolesi Jirga fra Farah provinsen, har hun offentlig fordømt de hun mener er krigsherrer og krigsforbrytere i parlamentet. Hun er en frittalende kritiker av både Taliban og den afghanske regjeringen til Karzai og dens vestlige støttespillere, og er blitt utsatt for flere drapsforsøk på grunn av dette
Liv og virke
Malalai Joya ble særlig kjent i desember 2003, da hun talte høyt og offentlig i Loya Jirga'en – en form for stormøte mellom politiske og religiøse ledere – mot krigsherrernes dominans i Afghanistan. Siden da har hun overlevd flere drapsforsøk og gjemmer sig bak en burka og bevæpnede vakter når hun er ute i det offentlige rom.
Joyas frittalenhet har gitt henne mange fiender som truer med mord og voldtekt. Men enda mer har det gitt henne mange tilhengere, både innen- og utenfor Afghanistan. Hun er en folkehelt og et av de mest populære parlamentsmedlemmer, hun kan samle flere tusen tilhørere. Radiostasjonen BBC har kalt henne Afghanistans mest kjente kvinne.
Tidlig og privat liv
Malalai Joya ble født 25. april 1978 i den vesle landsbyen Ziken i det fjellrike distriktet Anar Dara i det vestlige Afghanistan. Malalai er et populært navn i Afghanistan etter en av de store frihetskjemperne i Afghansk historie: Malalai fra Maiwand. Hun er nummer to i rekken av ti barn og den eldste av syv døtre. Tre dager etter hennes fødsel kom den Sovjetiske invasjonen, og de flyttet til Fatah som er hovedbyen i provinsen. Hennes far var medisinerstudent og mistet et bein mens han kjempet i den afghansk-sovjetiske krig. Malalai Joya var fire år da hennes familie flyktet fra Afghanistan til flyktningleirer i Iran og deretter Pakistan. Hun fullførte sin utdannelse i Pakistan og begynte å holde litterære kurs for kvinner på 19. Etter at de sovjetiske troppene forsvant fra Afghanistan, dro Malalai Joya tilbake i 1998 under Talibans regime. Under Talibans styre etablerte hun et barnehjem og helseklinikk og ble snart et talerør mot Taliban. Under Talibans styre begynte hun som undergrunnsaktivist å kalle seg «Joya» – et navn som har en viktig betydning i Afghanistan etter forfatteren og demokraten Sarwar Joya. Malalai Joya er gift.
I mai 2007 ble Joya suspendert fra parlamentet med den begrunnelse at hun hadde fornærmet andre representanter i et TV-intervju. Hennes suspensjon, som for tiden blir anket, har generert protest internasjonalt og appeller for hennes gjeninnsettelse er blitt signert av høyt profilerte forfattere, intellektuelle som Naomi Klein og Noam Chomsky, og politikere inkludert medlemmer av parlamentet fra Canada, Tyskland, Storbritannia, Italia og Spania. Joya er blitt sammenlignet med symbolet på Burmas demokratibevegelse, Aung San Suu Kyi.
Talen i Loya Jirga
Joyas kontroversielle standpunkt mot andre medlemmer av Loya Jirga har gitt henne mye popularitet, men også mye kritikk fra hennes politiske motstandere.
Politiske verv og taler
Joya ble valgt inn i den 249-seters nasjonalforsamlingen, eller Wolesi Jirga i september 2005, som en representant for Farah provinsen hvor hun bodde, og fikk det nest høyeste antall stemmer i provinsen. thumb|19. februar 2007 - Joya taler til elevene i en skole for kvinner i Farah Hun har fortsatt sin holdning mot inkludering av tidligere mujahedin i den nåværende regjeringen i Afghanistan.
BBC har kalt Joya "den mest berømte kvinne i Afghanistan." I et intervu med BBC News 27. januar 2007 kommenterte Joya sin personlige politiske misjon tross kontinuerlig drapstrusler:
Sitat fra The Washington Post 2006 om Joya:
Malalai Joya dukket opp på Federal Convention i Canadas New Democratic Party (NDP) i Québec by den 10. september 2006, støtter partileder Jack Layton og NDPs kritikk av den NATO-ledede aksjonen i det sørlige Afghanistan. Hun sa: «Ingen nasjon kan gi frigjøring til en annen nasjon.»
13. september 2006 holdt hun taler på McGill University i Montréal og i University of Ottawa, der hun uttrykte sin skuffelse med USAs handlinger i Afghanistan. Etter talen hennes, skrev professor Denis Rancourt ved University of Ottawa i en artikkel om Joya:
I november 2008 besøkte Malalai Globaliseringskonferansen organisert av Norges sosiale forum, og snakket for 1900 deltakere. Hun deltok også i en debatt med den norske utenriksministeren og ba Norge om å trekke sine tropper ut av Afghanistan.
Da Barack Obama fikk Nobels fredspris, skrev Noam Chomsky i en artikkel for mange media organisert av The New York Times: «Nobels fredspriskomité kunne godt ha gjort et virkelig verdig valg, fremtredende blant dem er den bemerkelsesverdige afghanske aktivist Malalai Joya».
Den 24. november 2009, rangerte The New Statesman (England) Malalai Joya på sjetteplass på sin liste over «De 50 personene som betyr mest i dag ... på godt og vondt», og kalte henne «Afghanistans svar på Aung San Suu Kyi».
Selvbiografi
thumb|Forsiden på Joyas selvbiografi «Raising My Voice» som finnes i norsk oversettelse med tittelen:«Kvinne blant krigsherrer : Afghanistans modigste stemme»Hun har skrevet en selvbiografi: «Raising My Voice : The Extraordinary Story of the Afghan Woman Who Dares to Speak Out» som er oversatt til norsk med tittelen: «Kvinne blant krigsherrer : Afghanistans modigste stemme»
Radio
Malalai Joya i Norge: Intervju med Malalai Joya for NRK
Canadas Grand Prix 2010
Canadas Grand Prix 2011 (offisielt navn: XLVI Grand Prix du Canada) var et Formel 1-løp som ble arrangert 13. juni 2010 på Circuit Gilles Villeneuve i Montréal, Canada. Det var det åttende løpet i -sesongen, og det 47. Canadas Grand Prix. Løpet ble vunnet av McLaren-føreren Lewis Hamilton, med Jenson Button, også McLaren, på andreplass og Ferraris Fernando Alonso på tredje.
Løpet
Noter til tabellene:
The Jewel Thieves Outwitted
The Jewel Thieves Outwitted er en britisk stumfilm fra 1913 regissert av Frank Wilson.
Gehenna (dal utenfor Jerusalem)
Gehenna (gresk: γέεννα, geènna), fra hebraiske Gehinnom (rabbinsk hebraisk: /) er betegnelser avledet fra et sted utenfor oldtidens Jerusalem, kjent i den hebraiske Bibelen (Det gamle testamente) som «Dalen til Hinnoms sønn» (hebraisk: eller, Gai Ben-Hinnom).
I den hebraiske Bibelen var Gehenna opprinnelig hvor frafalne israelitter og tilhengere av Baal og andre kanaanittiske guder, inkludert Molok, ofret sine barn med ild (Andre Krønikebok). Deretter var den dømt til å bli forbannet (Jeremias bok). Av den grunn ble Gehenna en figurativ tilsvarighet til betegnelsen Helvete. Den tradisjonelle forklaringen at brenning av søppel i Hinnomdalen sør om Jerusalem ga opphav til forestillingen om et flammende Gehenna som de fortaptes pinested, er tilskrevet rabbiner David Kimhi (1160–1235) og hans kommentarer til Salmenes bok 27:13. Det er dog verken arkeologiske eller litterære bevis som støtter denne teorien, verken i bibeltekster eller i senere rabbinske kilder.
I jødiske, kristne og senere i islamske skrifter er Gehenna en destinasjon for det onde. Det er forskjellig fra det mer nøytrale Sheol/Hades, boligen til de døde, skjønt i vestlige språk benytter bibeloversettelsen vanligvis helvete, som i engelske «hell». Helvete er av norrøn opprinnelse og i slekt med «hell» som også er av germansk opprinnelse. I Koranen er Jahannam (جهنم) et sted for plager og pinsler for syndere og vantro, eller den islamske tilsvarighet av helvete.
Mirjana Ognjenović
Mirjana Ognjenović (født 17. september 1953 i Zagreb), jugoslavisk håndballspiller som deltok i de olympiske leker 1980 i Moskva og 1984 i Los Angeles.
Ognjenović ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte fire kamper og scoret 10 mål.
Fire år tidligere, under Sommer-OL 1980 i Moskva, kom Jugoslavia på andreplass bak Sovjetunionen. Ognjenović spilte alle fem kampene og scoret elleve mål.
Eliezer Silver
Eliezer Silver (født 15. februar 1882, død 7. februar 1968) var en amerikansk rabbiner som var president for Foreningen av ortodokse rabbinere i USA og Canada, og blant de fremste religiøse ledere blant amerikanske jøder. Han hjalp å redde mange tusener av jøder under den andre verdenskrig, og holdt flere rabbinske posisjoner i New York, Pennsylvania, Massachusetts og Ohio.
Unge år
Eliezer Silver ble født i Obeliai i Litauen som den ene av de to sønnene til rabbiner Bunim Tzemach (1844–1917) og Malka Silver. Han kom fra slekt av flere århundrer med rabbinere. Han studerte i Dvinsk (Daugavpils) sammen med rabbiner Yosef Rosen («Rogatchover Gaon») og mottok semicha eller ordinasjon av rabbiner Chaim Ozer Grodzinski i 1906. Året etter utvandret han til USA sammen med sin hustru for å slippe unna antisemittismen i tsarens Russland. De bosatte seg i New York City, hvor han arbeidet som selger av klær og senere solgte forsikring.
Ganske snart fikk Silver en posisjon som rabbiner i Harrisburg i Pennsylvania. Hans kunnskap i Tora trakk ham inn i ledende ortodokse sirkler på nasjonalt nivå. I 1912 var han en del av en delegasjon av rabbinere som ba president William Howard Taft om unngå en avtale med Russland grunnet den russiske forfølgelsen av jøder.
Silver var aktiv i Foreningen av ortodokse rabbinere i USA og Canada, valgt til dets president i 1929. Han var også en sentral grunnlegger, organisator og president av Agudath Israel of America, en haredisk eller ultraortodoks jødisk organisasjon. Han var en nær venn og kollega av rabbiner Yosef Yitzchok Schneersohn, den sjette Lubavitcher Rebbe, og hadde en omfattende brevskrivning med ham og senere med hans etterfølger, rabbiner Menachem Mendel Schneerson.
Redningsarbeidet under den andre verdenskrig
Rabbiner Silver kalte inn til et hastemøte i november 1939 i New York hvor Vaad Hatzalah («Redningskomiteen») ble opprettet og med Silver som dets president. Han ble spydspissen i det nødvendige arbeidet med å redde så mange europeiske Tora-lærde som mulig fra nazistokkuperte Europa. Han satte i gang en innsamlingsaksjon som skaffet til vege 5 millioner dollar, og forhandlet med amerikanske innvandringsmyndigheter for å tillate innreise for religiøse ledere og studenter. Under hans ledelse sendte synagoger i Cincinnati og over hele USA kontrakter til rabbinere og således sikret rundt 2000 hastevisa som ble telegrafert til østlige Europa.
Med et økende desperat kappløp mot tiden benyttet Vaad, under rabbiner Silver, alle tilgjengelige kanaler, lovlige som ikke lovlige, for å berge så mange liv som mulig ved å føre jøder til USA, Canada og Palestina. I løpet av krigen forhandlet en representant fra Vaad selv med nazistiske SS, og tilbud løsepenger for konsentrasjonsleirfanger, noe som friga hundrevis fra Bergen-Belsen og andre dødsleirer.
I oktober 1943 da omfanget av de nazistiske grusomhetene ble klarere hjalp rabbiner Silver til å organisere og lede en massedemonstrasjon av mer enn 400 rabbinere i Washington, D.C. for å legge ytterligere press på den amerikanske regjeringen for å gjøre mer for å redde livene til europeiske jøder. Rabbinernes marsj ble organisert av Hillel Kooks «Emergency Committee to Save the Jewish People of Europe».
Etterkrigstiden
Etter krigen var hele omfanget av de nazistiske grusomhetene avslørt i sin fulle tyngde. Rabbiner Silver begynte planleggingen av rekonstruksjonen. I 1946 distribuerte han hjelpefond og hjalp å framskynde innreisetillatelse til jøder i åtte europeiske nasjoner, og bar da, med tillatelse fra amerikanske myndigheter, en uniformen til den amerikanske hæren som ekstra beskyttelse i områder hvor antisemittisme fortsatt var heftig. Ofte måtte han bruke hva han hadde av egne penger for å hjelpe flyktningene. I etterkrigstiden da han hjalp mange jøder å unnslippe fra kommunistiske land i Øst-Europa garanterte han personlig for mange lån som han selv ofte ble ansvarlig for. I 1949 grunnla han Chofetz Chaim dagskole, også kjent som Cincinnatis hebraiske dagskole.
Rabbiner Eliezer Silver døde i 1968 i en alder av 85 eller 86 år gammel. Han ble gravlagt i gravlunden Washington Cemetery (Knesseth Israel) i Cincinnati. Han hadde vært rabbiner for forsamlingen Kneseth Israel i Cincinnati i nær 40 år. I 2009 endret forsamlingen sitt navn til Zichron Eliezer til hans ære. Han forfattet sefer, eller boken, kalt Anfe Erez.
Vicarage Road
Vicarage Road er den engelske fotballklubben Watfords hjemmebane. Stadionet ligger i Watford, Hertfordshire, England og ble bygd i 1922. Kapasiteten er på 22 011, alle sitteplasser.
Vadehavet nasjonalpark
Vadehavet nasjonalpark ble utpekt til nasjonalpark i Danmark 17. januar 2008, med oppstart i 2010. Nasjonalparken omfatter den danske delen av Vadehavet fra Ho Bugt til den tyske grense, og består av øyene Fanø, Mandø og Rømø, samt Skallingen, Varde Ådal og flere av de inndikede marskarealer Tjæreborgmarsken, Ribemarsken, Margrethekogen og De ydre diger i Tøndermarsken. Den danske delen av Vadehavet ble utpekt som verdensarvområde i 2014, og grenser til de tyske og nederlandske delene av Vadehavet, som var UNESCO-områder allerede fra 2009.
Vadehavet er kjent for sitt store antall yngle- og trekkfugler og for de store stærflokkenes formasjonsflygninger som kalles Sort sol.
Vadehavet har avgjørende internasjonal betydning som rasteplass for millioner av trekkfugler, og det antas at mer enn 10 millioner individer passerer Vadehavet to ganger hvert år. Vadehavet har også stor betydning for ynglefugler, fisk og havpattedyr, og er levested for mer enn 500 arter av planter og dyr, hvorav flere ikke forekommer andre steder i verden.
Området er en del av flere Natura 2000-prosjekter: fuglebeskyttelsesområde (57 Vadehavet), habitatområde (78 Vadehavet med Ribe Å, Tved Å og Varde Å vest for Varde) og ramsarområde 27 Vadehavet.
Kinnvika
Kinnvika er en vik på nordsiden av Murchisonfjorden på Storsteinhalvøya, som ligger i Gustav V Land på Svalbards nest største øy Nordaustlandet. Kinnvika ligger i Nordaust-Svalbard naturreservat.
Sysselmannen foreslo 14. januar 2009 å frede forskningsstasjonen i Kinnvika fra 1957, som ble satt opp i forbindelse med det internasjonale polaråret 1957-58. Forskningsstasjonen eies av den norske stat og består av ti bygninger. Forslaget ble sent ut på høring og 29. juni 2009 kunngjorde Riksantikvaren at Kinnvika er fredet. Fredningen omfatter alle de ti bygningene med eksteriør, interiør og fast innredning. Løst inventar som har tilknytning til den opprinnelige virksomheten inngår i fredningen. Utendørs installasjoner, objekter, gjenstander og andre spor som har tilknytning til virksomheten i 1957-59 er også fredet, likeså et område omkring forskningsstasjonen. Formålet er å bevare Kinnvika som eksempel på en arktisk forskningsstasjon fra polaråret 1957-58. Fredningen skal ivareta de kulturhistoriske og vitenskapelige verdiene knyttet til anlegget som helhet, samt de arkitektoniske og opplevelsesmessige verdiene knyttet til bebyggelsen og dens virkning i landskapet. Fredningen innebærer at anlegget skal bevares uten vesentlige endringer, men det åpnes for rehabilitering av hovedbygningen.
Kinnvika har fått sitt navn etter Kinneviken, en vik i den sørlige delen av den svenske innsjøen Vänern i Västergötland.
Anarki & Kaos – Norsk punk ’79–’81
Anarki & Kaos – Norsk punk '79-'81 er et samlealbum med punk-musikk fra Norge. Artister som var med var Oslo Børs, Hærverk og Kjøtt. Albumet ble utgitt i 1992.
Ironbound
Ironbound er det 15. albumet til det amerikasnke thrash metal-bandet Overkill.
155 mm Creusot Long Tom
155 mm Creusot Long Tom var en fransk feltkanon. Den sørafrikanske republikk kjøpte fire kanoner med 8800 granater i 1897. Disse ble plassert i fort rundt Pretoria. Under den andre boerkrigen ble de deployert som feltartilleri. Etter at de hadde brukt opp sin ammunisjon, ble de ødelagt for å forhindre at de skulle falle i britiske hender.
Wulf Isebrand
Wulf Isebrand var en bonde og hærfører fra Ditmarsken i det nåværende Schleswig-Holstein i Tyskland. Han ledet Ditmarskens bondehær, da den selvstyrte bonderepublikken ble angrepet av Kongeriket Danmark og Hertugdømmet Holstein i februar 1500. Wulf Isebrand ledet ditmarskerne til en overraskende seier i slaget ved Hemmingstedt, hvor de jaget en dobbelt så stor hær av leiesoldater og adelsmenn, anført av kong Hans av Danmark, Norge og Sverige og hertug Frederik av Holstein, på flukt. Seieren gjorde Isebrand til folkehelt i Ditmarsken. Han er første gang nevnt i skriftlige kilder fra Heide fra 1499, i forbindelse med en disputt mellom Ditmarsken og Hamburg. Ifølge krønikeskriveren Neocorus skal Wulf Isebrand ha dødd i 1506.
Noé Roth
Noé Roth (født 27. desember 2000) er en sveitsisk freestylekjører.
Han representerte Sveits under Vinter-OL 2018 i Pyeongchang, hvor han ble utslått i kvalifiseringen i hopp.
Under Vinter-OL 2022 i Beijing, ble han nummer 8.
Ned Vøringsfossen
Musikere og instrumenter
«Ned Vøringsfossen» ble fremført i programmet Øystein i fritt fall som ble kringkastet 12. mai 1979 på NRK.
Fredrikstad Innebandyklubb
Hjemmedrakt: rød shorts, hvit trøye Bortedrakt: rød shorts, sort trøye
Historie
I 1990 startet en liten gjeng kamerater som hadde sluttet med ishockey, fotball og lignende men som fortsatt hadde lyst til å bevege kroppen med å spille innebandy sammen i gymsalen/gata. Fra å ha vært denne kamerat-gjengen har Fredrikstad Innebandyklubb utviklet seg til å bli en av distriktets største innebandyklubber.
Gretchen Mol
Gretchen Mol (født 8. november 1972 i Deep River i Connecticut) er en amerikansk skuespiller og tidligere modell. Hun er best kjent for sine roller i filmer som Siste spill, Celebrity, 3:10 to Yuma, The Thirteenth Floor og The Notorious Bettie Page, hvor hun spilte tittelrollen. Hun spiller for tiden Gillian Darmody i HBOs Boardwalk Empire.
Erling Ree-Pedersen
Erling Ree-Pedersen (født 6. april 1922, død 5. august 2016 ) var en norsk motstandsmann og embetsmann. Under andre verdenskrig var han aktivt innenfor motstandsarbeidet og utga blant annet avisen «Norges Demring». Ree-Pedersen ble utnevnt til skattedirektør i 1976. Han var skattedirektør frem til 1982 da han ble etterfulgt av Willy Ovesen. Etter yrkeskarrieren har han vært aktiv i Seniorsaken.
Det juridiske fakultet ved Universitetet i Beograd
Det juridiske fakultet ved Universitetet i Beograd (serbisk Правни факултет Универзитета у Београду) er Serbies eldste, største og mest tradisjonsrike institusjon som tilbyr undervisning i og driver forskning innen rettsvitenskap. Det juridiske fakultet er opprettet samtidig med universitetet i 1808.
Fakultetet har ca. 8000 studenter med studierett, og ca. 115 ansatte. Fagtilbudet består av et femårig integrert masterstudium og et treårig PhD-studium.
Slåttetralling
Slåttetralling, slåttetulling, låttehulling, kjaftelåting samt kortformer som tralling, tulling, hulling og trailláting er navn på det å framføre en slått vokalt. Det er en egen sjanger innenfor det vokale folkemusikkuttrykket som hovedsakelig består av slåttetrall eventuelt i kombinasjon med slåtterim. Basen i trallinga er lingvistisk sett ikke meningsfylte ord, for eksempel «… tra-la-la-la-la», «… si-da-du-da då …», «… hulli-hulli-hull …», «a-la-ål-la-lå-la», utført på en særegen sangteknisk måte. Den som traller forsøker mer eller mindre bevisst få fram klangen i (harding)fela eller andre tradisjonelle slåtteinstrument. Når eventuelle slåtterim benyttes, overføres tralleteknikken inn i tekstsekvensene.
Levord Laa fra Ål i Hallingdal og Talleiv Røysland fra Lårdal i Telemark hadde hver på sitt vis en utvikla form for tralling. Levord Laa hadde et stort repertoar av tralleord, holdt kompromissløst på dansedrivet og de relativt få slåtterimene er korte. Talleiv Røysland hadde en egen evne til å kombinere slåttetrall og slåtterim, og han varierte mellom drivende dansetralling, gode avfraseringer og et mer visesanglig uttrykk i tekstsekvensene. Slik kunne stilen hans få noe lyarslåttaktig over seg. Stilen hans er kanskje mer «slåttevisetralling» enn slåttetralling i egentlig forstand.
I Hallingdal heter det å tralle for «å låte med/på kjafte». En som er god til «å låte med kjafte» kan kalles for en «kjaftespelemann».
Se også
Slått, slåttetrall og slåtterim.
Perlebregneslekten
Perlebregneslekten (latin: Onoclea) er familie av bregner innenfor familien Onocleaceae, som igjen inngår i den større, monofyletiske ordenen Polypodiales. Av og til regnes slekten til stortelgfamilien (Dryopteridaceae).
Perlebregneslekten er sannsynligvis monotypisk med bare én art, nemlig Onoclea sensibilis. Den andre asiatiske mulige arten, Onoclea orientalis, er synonym med stutsevingarten Matteuccia orientalis, og det er derfor uvisst om perlebregnene er monotypiske eller ikke.
Planten vokser i skogsskygge og gjerne i fuktig gjord. I USA merket innvandrerne seg at den var svært sårbar for frost, og kalte den derfor «Sensible fern».
Caroline Costa
Caroline Costa (født 9. mai 1996 i Moissac) er en fransk sanger og programleder.
Perlebregneslekten
Bregnen kan fremstå som en liten busk, med bladplater som kan minne litt om ferske, men spisse skudd av ask. Unge skudd er blekrøde.
Caroline Costa
Karriere
I 2007 ble hun valgt til å være medlem i det franske bandet Pop System. Pop System ga ut singelen Laissez-nous dire og kom på 12.-plass på den franske topplisten.
Siden september 2011 er hun programleder for det franske tv-programmet Kids 20 på barnesenderen Télétoon+.
Didrik Arup Seip
Didrik Arup Seip (født 31. august 1884 i Hobøl, død 3. mai 1963 i Oslo) var en norsk språkforsker.
Han var elev ved Kongsgaard skole i Stavanger. Arup Seip ble dr. philos. i 1916, og var professor i riksmål, senere nordisk språkvitenskap, ved Universitetet i Oslo fra 1916 til 1954. Han var universitetets rektor fra 1937 til han ble avsatt av okkupasjonsmyndighetene i 1941. Han tilbragte resten av krigen i fangenskap.
Virke
Seip var medlem av rettskrivingskommisjonen av 1916 og av Norsk språknemnd fra 1952 til 1955, som han var den første formannen for. Disse nemndene møtte massiv kritikk, da de var sammensatt utelukkende av filologer og språkpolitikere og vedtok nye rettskrivningsregler til bruk i skolen og det offentlige uten at presse, forlag eller vanlige språkbrukere ble forespurt.
Didrik Arup Seip skrev forskjellige studier i norsk språkhistorie i eldre og nyere tid, der han på flere punkter gikk i rette med påstander om at nynorsk er en eldre og mer opprinnelig form for norsk. Han var mangeårig formann i Bymålslaget.
Sammen med Francis Bull og Halvdan Koht gav han ut den første vitenskapelige utgaven av Henrik Ibsens skrifter, den såkalte Hundreårsutgaven (21 deler i 23 bind, 1928-1957). Denne utgaven er et produkt av sin tid, da den ikke gjengir Ibsens tekst bokstavrett, og er nå blitt erstattet av en edisjonsfilologisk utgave.
Med Henrik Jæger utgav han også en fullstendig utgave av Wergelands skrifter.
Han ble utnevnt til universitetsrektor i 1937. Seip foreslo som rektor å innføre en velferdsorganisasjon for studentene med obligatorisk medlemskap og finansiert av en tvungen medlemskontingent. Seip mente en slik organisasjon ville få bedre økonomisk grunnlag enn det Universitetets studentkontor hadde. Lov om studentsamskipnad ved Universitetet i Oslo ble vedtatt våren 1939 (Studentsamskipnaden SiO).
Andre verdenskrig
Etter okkupasjonen i 1940 ble han medlem av det såkalte Administrasjonsrådet, en midlertidig regjering for Norge. Han ble også tidlig i krigsårene en sentral mann i Kretsen, en viktig motstandsgruppe under den andre verdenskrig. Seip ble 11. september 1941 avsatt fra sin stilling ved universitetet av okkupasjonsmakten og arrestert. Han var internert på Grini og i Sachsenhausen, han ble løslatt fra Sachsenhausen i desember 1942 uten lov til å vende tilbake til Norge. Først måtte han bo i München og fra april 1943 i Berlin. Etter bombingen 23. november 1943 flyttet han til landsbyen Gross Kreutz utenfor Potsdam og ble der «sivilinternert» sammen med familien Hjort. Der var han sammen med Johan B. Hjort ledende i arbeidet med å hjelpe skandinaviske fanger i Tyskland. Seip skriver selv at Sven Hedin besøkte ham i leiren i 1943 og hadde talt hans sak overfor den tyske ledelsen. Adolf Hoel og Olaf Brochtok opp Seips situasjon med tyske myndigheter og med universitetet i Berlin. Scharffenberg nevner at prins Eugen, den svenske diplomaten Richert og den finske diplomaten Kivimäki medvirket til at Seip ble løslatt, Felix Kersten skal ha spilt en viktig rolle ved å påvirke Himmler.
I Gross Kreutz bodde også Peter F. Hjort som var student, men ikke immatrikulert. Seip arrangerte da, som universitetets lovlige rektor, immatrikuleringsfest. Peter Hjort giftet seg senere med Seips datter Tone som var i Tyskland sammen med foreldrene.
I februar 1945 inngikk Folke Bernadotte en avtale med Heinrich Himmler om flytting av de danske og norske fangene. Avtalen med Himmler innebar at Bernadotte kunne rådføre seg med Seip i Groß Kreutz. Seip involverte da resten av den lille norske gruppen der. De detaljerte listene over norske og danske fanger samlet på Gross Kreutz spilte en viktig rolle i oppsamlingen av fanger og praktisk gjennomføring av transporten, kjent som de hvite bussene. I mars 1945 var Seip sammen med Wanda Heger (født Hjort) og Bjørn Heger i Luckenwalde for å besøke de norske offiserene internert der. Der møtte de blant andre Otto Ruge, Jan Staubo og Tancred Ibsen. De følgende ukene besøkte Johan B. Hjort offiserene flere ganger.